B4-1133, 1141 και 1162/96

Ψήφισμα σχετικά με την εξορυκτική δραστηριότητα στην πολιτεία Amazonas (Βενεζουέλα)

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με το δάσος του Αμαζονίου,

Α. λαμβάνοντας υπόψη ότι η κυβέρνηση της Βενεζουέλας σκοπεύει να ανακαλέσει τα διατάγματα 269 και 2552, τα οποία απαγορεύουν την εξόρυξη και την υλοτομία στην Πολιτεία Αμαζόνας,

Β. έχοντας υπόψη ότι η Ευρωπαϊκή Επιτροπή χρηματοδοτεί αυτή τη στιγμή σχέδιο 6.4 εκατ. Ecu στην ίδια πολιτεία, που εκτελείται από κοινού με την κυβέρνηση της Βενεζουέλας και αποβλέπει στην ανάπτυξη και την υλοποίηση προγράμματος διαχείρισης για την προστασία και τη βιώσιμη ανάπτυξη της Προστατευόμενης Βιόσφαιρας του Άνω Ορενόκου-Κασικιάρε, η οποία αυτή τη στιγμή αποτελεί την μεγαλύτερη προστατευόμενη περιοχή τροπικού δάσους,

Γ. φοβούμενο ότι το πρόωρο άνοιγμα της Πολιτείας Αμαζόνας στην εξόρυξη και την υλοτομία προκαλεί ανεπανόρθωτα οικολογικά προβλήματα,

Δ. εκφράζοντας τη βαθειά ανησυχία του για το γεγονός ότι η παράνομη εξόρυξη παραβιάζει τα δικαιώματα των αυτοχθόνων και είναι πιθανό να προκαλέσει σοβαρά προβλήματα υγείας που θα οδηγήσουν στην αύξηση της θνησιμότητας και την εκδήλωση σοβαρών επιδημιών μεταξύ των Γιανομάμι και άλλων αυτόχθονων λαών, τόσο μέσα στην Προστατευόμενη Βιόσφαιρα, όσο και στην ευρύτερη περιοχή,

Ε. επισημαίνοντας ότι η παράνομη εξόρυξη, τόσο από τους Βενεζουελάνους μεταλλωρύχους, όσο και από τους Βραζιλιάνους «γκαριμπέιρος», αποτελεί ήδη σοβαρό κίνδυνο για την Προστατευόμενη Βιόσφαιρα και για το περιβάλλον της πολιτείας γενικά, και ότι τα θεσμικά όργανα της τοπικής κυβέρνησης δεν είναι, κατά τα φαινόμενα, σε θέση να την ελέγξουν,

ΣΤ. επισημαίνοντας ότι η παράνομη υλοτομία και το διαμεθοριακό εμπόριο ξυλείας αποτελούν ήδη πρόβλημα στο μέσο Ορενόκο και ότι τα θεσμικά όργανα της τοπικής κυβέρνησης δεν είναι, όπως φαίνεται, σε θέση να ελέγξουν την κατάσταση,

Ζ. επισημαίνοντας ότι το υφιστάμενο νομοθετικό πλαίσιο στη Βενεζουέλα επιτρέπει σε πολλές κρατικές ανταγωνιστικές υπηρεσίες να χορηγούν άδειες εξόρυξης και ότι στην γειτονική πολιτεία Μπολιβάρ τούτο είχε ως αποτέλεσμα στη χορήγηση αδειών εξόρυξης σε προστατευόμενες περιοχές, γεγονός που προκάλεσε σοβαρές αντιδικίες και υποχρέωσε τη Γενική Εισαγγελία να παρέμβει,

Η. εκτιμώντας, κατά συνέπεια, ότι το πρόωρο άνοιγμα της Πολιτείας Αμαζόνας στην εξόρυξη και την υλοτομία αναμένεται να θέσει την κατάσταση εκτός κρατικού ελέγχου, να δημιουργήσει σοβαρά προβλήματα υγείας και περιβάλλοντος στους πολίτες της Βενεζουέλας και να υπονομεύσει την επιτυχία του εγχειρήματος της Προστατευόμενης Βιόσφαιρας,

1. ζητεί επιμόνως από την κυβέρνηση της Βενεζουέλας να μην ανακαλέσει τα διατάγματα και, αντίθετα, να εμμείνει στη σημερινή συνετή και ευρέως επαινεθείσα πολιτική της για την προστασία και την ανάπτυξη των κοινοτήτων στην Πολιτεία Αμαζόνας[semigr ]

2. καλεί την κυβέρνηση της Βενεζουέλας να αναμορφώσει την πολιτική της απέναντι στους αυτόχθονες λαούς σύμφωνα με το άρθρο 11 του διατάγματος 3.235 της 3ης Αυγούστου 1983, το οποίο εγγυάται τα δικαιώματα των αυτόχθονων λαών στα εδάφη που παραδοσιακά κατέχουν[semigr ]

3. ζητεί από την Επιτροπή να θέσει τα ζητήματα αυτά στην κυβέρνηση της Βενεζουέλας, δεδομένου ότι κινδυνεύει η βιωσιμότητα ενός σημαντικού έργου στην περιοχή, το οποίο χρηματοδοτείται από την Κοινότητα,[semigr ]

4. ζητεί από τη Διεθνή Τράπεζα να θέσει τα ζητήματα αυτά στην κυβέρνηση της Βενεζουέλας κατά την επικείμενη αποστολή της στην εν λόγω χώρα, που αρχίζει στις 23 Οκτωβρίου 1996[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Βενεζουέλας και τη Διεθνή Τράπεζα.